
J e g y z ő k ö n y v

Készült: Halásztelek Város Önkormányzata Képviselő-testületének 2011. szeptember 14-én, 19.00 órakor megtartott nyílt ülésén.

Az ülés helye: Hunyadi Mátyás ÁMK Hangverseny terem (2314 Halásztelek, Somogyi B. u. 50-52.)

Jelen vannak: Szentgyörgyi József polgármester, Szabó Tibor alpolgármester, Endrődi Sándorné, Igaz László Tibor, Lengyel Izabella, Papp Kornél, Stefanik Zsolt, Tóth Endre Attila, Végváriné Nyíri Lídia képviselők 

Megjelent meghívottak: Baloghné dr. Nagy Edit jegyző, Csillag Erika igazgatási irodavezető, Horváth Attila adó- és pénzügyi irodavezető, Tóth Viktor mb. műszaki irodavezető, Bombiczné Horváth Éva, Mácsai Rozália külsős biz. tagok, Gévai Éva közoktatási előadó, Véghné Bágya Ildikó közművelődési előadó, Juhász Zoltánné iskola igazgató, Urbán Miklósné óvodavezető, Fodor Pálné belső ellenőr
Szentgyörgyi József megállapítja, hogy a testület 9 fővel határozatképes. Két jelentkezőt kér jegyzőkönyv hitelesítőnek. Miután Tóth Endre Attila és Végváriné Nyíri Lídia jelentkezett, kéri a testület jóváhagyását a jegyzőkönyv hitelesítők személyéről. Megállapítja, hogy a testület egyhangúlag elfogadja a hitelesítők személyét. Bejelenti, a testületi ülés megkezdése előtt egy ünnepélyes aktusra kerül sor. Az augusztus 19-ei ünnepélyes testületi ülésen kerültek átadásra a testület által odaítélt elismerések, melynek keretében Halásztelek Érdemérmet adományoztak Bodogán Sándornak, aki akkor nem tudott jelen lenni. Szeretettel üdvözli a jelenlévő Bodogán Sándort, majd felkéri Tóth Endre Attilát a kitüntetett méltatására.
Tóth Endre Attila ismerteti, Bodogán Sándor 1994-2002-ig képviselő, a Pénzügyi és Településfejlesztési Bizottság tagja. Képviselőként a takarékos és hatékony működést támogatta. Kérlelhetetlenül és szókimondóan képviselte Halásztelek érdekeit, ami miatt nehéz embernek tartották a testületen belül. Tiszteletdíját számos esetben jótékony célra ajánlotta fel. Képviselőként külön feladata volt a sportcentrum építésére létrehozott HATE Kft. társadalmi vezető testületének irányítása, ami akkor még a törvények szerint nem számított összeférhetetlennek a képviselőséggel. A sportcentrum építése előtt kiderült, hogy a tervezett beruházási összeg nem áll rendelkezésre, az adott tervhez számított építési költség az eredeti összegnek a 2/3-ára csökkent. A testület akkor azt a döntést hozta, hogy az épület felső szintje és az emeleti födém csak később kerül megépítésre. A Bodogán Sándor vezette vezetőtestület a rendkívül szigorú pályáztatással, a kivitelezők és anyagszállítókkal történt alkukkal a tervet jóval túlteljesítve a teljes felsőszintet is megépítette. A tervezet szerint nem készült volna el a monorit betonfödém, nem lettek volna a felsőszinten nyílászárók és a felsőszint burkolatát nem tartalmazta a beruházás csökkentett összege. Hittel, akarattal és nagyon sok munkával végül elkészült a felsőszint is. A Tündérkert Óvoda felújítása és férőhely növelése a bekerülési összeg nagysága miatt zátonyra futott, s már-már meghiúsult. Bodogán Sándor ötletére és vezetésével a HATE Kft. vezetőtestülete egy jóval olcsóbb alternatívát dolgozott ki, melyet a testület elfogadott, így az eredeti tervek szerinti összeg feléből sikerült megoldani az akkor már több szempontból is égető problémát. Elmondja továbbá, hogy a halásztelki csatornarendszer akkori üzemeltetőjével elégedetlen volt a testület, ezért Bodogán Sándor javaslatára a testület felmondta a PVCSV-vel az üzemeltetési szerződést és a HATE Kft. kezdte üzemeltetni a csatornarendszert. Hamarosan kiderült, hogy jó döntés volt, mert a folyamatosan jelentkező hibák kapcsán fény derült arra, hogy az akkor még csak hároméves rendszer karbantartására nem sokat költött az előző üzemeltető. A HATE Kft. szép lassan elkezdett valódi céggé válni. A második halásztelki fogorvosi körzet és rendelő létrehozásánál már nem képviselőként sokat segített az önkormányzatnak. 
Szentgyörgyi József átadja a kitüntetés Bodogán Sándornak. 
Bodogán Sándor megköszöni, hogy akkor dolgozhatott, hisz azért volt képviselő, hogy munkája a község javára válhasson, és örül annak, hogy város lett Halásztelek. Köszöni a kitüntetést. 

Napirend előtt:
1./ 
Beszámoló a két testületi ülés közötti időszak – önkormányzatunkat érintő – fontosabb eseményeiről
    
Előadó: Szentgyörgyi József polgármester        
Szentgyörgyi József a nyílt ülést a napirend előtti két testületi ülés közötti időszakról szóló beszámolóval kezdi, nevezetesen:

· Szeptember 1-ével készült egy pályázat. Egy nemzetközi együttműködés keretében pályáztak EU-s forrásra, mely magyarországi szervezeteken keresztül három évre szóló testvérvárosi programra használható fel. Az együttműködés keretében zeneiskolások, gyermeklabdarúgók, valamint önkormányzati és civil szervezetek érkeznének egy-egy hétre Halásztelekre a testvérvárosokból. A projekt 100 %-ban az EU által finanszírozott. A pályázat benyújtásra került, várják az eredményét.

· Az önkormányzat meghívást kapott Leising-be a borvásárra, melyen Erdődi Sándorné és Végváriné Nyíri Lídia képviselők tudnak részt venni, mely esemény – az utazással együtt – háromnapos. A borvásáron a magyar borokkal együtt, magyar süteményeket fognak felvonultatni, mellyel színesítik a testvérvárosi együttműködést.
· Szeptember 15-ével lesz látható, hogyan töltődnek fel az önkormányzat bevételei, kb. 40 mFt-os pályázati forrás hiányzik az iskolából, így ha minden összeáll, az év végéig az önkormányzat „ki tudja magát nullázni”. Amennyiben valamelyik tétel nem teljesül, akkor értelemszerűen az önkormányzatnak lépéseket kell tennie a költségvetési egyensúly fenntartására, a folyószámlahitel hosszabbítására. Mivel a pályázati bevételek még nem érkeztek meg teljes mértékben, ezért a költségvetésben tervezett beruházások nagy része nem került elindításra, tartva azt a költségvetési szigort, hogy nehogy az önkormányzatnak fizetési problémái keletkezzenek. Elmondja még, hogy a 2008-ban közbeszereztettek útépítést, akkor 14 utcáról volt szó, a VITÉP Kft adta be a legjobb ajánlatot, megtörtént a szerződéskötés, a beruházást nem kezdték el, majd két hónap múlva arra hivatkozva, hogy az önkormányzat nem adta át a munkaterületet bejelentette, nem kívánja ezt a beruházást végrehajtani. A beruházás elvégzésére 71 mFt-ért került sor, s az önkormányzat peres eljárást indított a költségek különbözetéért, hisz kár érte az önkormányzatot. A tárgyalása a mai napon indult el, a későbbiekben tájékoztatja a testületet a kimeneteléről.

· Az iskolában és az óvodában is felkészültek a tanévnyitásra, az üzemeltetésre.

· Kisebb konfliktus volt a Megyedűlő lezárása kapcsán, Alpolgármester úrral megpróbáltak az ügy végére járni, találkoztak a lakosok képviselőivel, melynek eredményeképp olyan típusú megállapodás született, ha elfogadják, hogy időszakosan lezárásra kerül a Megyedűlő utca, az Akácos utcán biztosítanak egy biztonságosabb kijárást úgy, hogy az Akácos utcának a Megyedűlő és Katalin utca közötti szakaszának – mivel még nincs beépítve – kitakarítását a HATE Kft-vel megvizsgáltatják, megkeresik a forrást az út biztonságos kiépítéséhez, illetve a Megyedűlő utcának a darált aszfaltos, bitumenes borításához. Az információk birtokában a következő testületi ülést ad tájékoztatást, melyre – kicsit későn, de csak október végén kerül sor. 
Meglátása szerint – a mai pénzügyi bizottsági döntések alapján – két hét múlva újabb testületi ülést fognak tartani.

Kérdés, észrevétel nem lévén a következőkben beszámol a lejárt határidejű határozatok végrehajtásáról.

2./ 
Beszámoló a lejárt határidejű határozatok végrehajtásáról 
     
Előadó: Szentgyörgyi József polgármester        

	140/2011. (VII.14.) számú Képviselő-testületi határozat:
Halásztelek Város Önkormányzatának Képviselő-testülete a 2010. évi költségvetés végrehajtásáról szóló zárszámadást 1.696.976 eFt kiadással és 1.694.608 eFt bevétellel, valamint a mérleg főösszegét 6.346.537 eFt-tal és 2.846 eFt auditált mérlegeltéréssel, valamint -116.100 eFt pénzmaradvánnyal elfogadta. A határozat tudomásul véve.


	141/2011. (VII.14.) számú Képviselő-testületi határozat:
Halásztelek Város Önkormányzatának Képviselő-testülete úgy dönt, hogy az intézményekre átruházott hatáskörben 2011. I-III. hónapban végrehajtott előirányzat módosítások, a központosított állami támogatások és egyéb bevételek miatt a rendelet 3. §-ában megállapított kiadási főösszeget 1.659 eFt-tal, a bevételi főösszeget 1.659 eFt-tal megemeli, és Halásztelek Város Önkormányzata 2011. évi költségvetésének módosított kiadási főösszegét 1.166.527 eFt-ban, valamint módosított bevételi főösszegét 1.166.527 eFt-ban állapította meg. A határozat tudomásul véve.


	142/2011. (VII.14.) számú Képviselő-testületi határozat:
Halásztelek Város Önkormányzatának Képviselő-testülete a 2010. évi belső ellenőrzési terv végrehajtásáról szóló jelentést elfogadta. A határozat tudomásul véve.


	143/2011. (VII.14.) számú Képviselő-testületi határozat:

Halásztelek Város Önkormányzatának Képviselő-testülete mind az átvilágító könyvvizsgálói jelentést, mind a zárszámadáshoz szóló könyvvizsgálói jelentést köszönettel nyugtázta. A jelentésekben foglalt megállapításokat elfogadta azzal, hogy a feltárt hiányosságok 2011. szeptember 30-ig orvoslásra kerüljenek. A határozat végrehajtására intézkedési terv készült.


	144/2011. (VII.14.) számú Képviselő-testületi határozat:

Halásztelek Város Önkormányzatának Képviselő-testülete a Primor Audit Könyvelő- és Könyvvizsgáló Kft. átvilágítási jelentésében foglalt megállapításokra vonatkozó „Intézkedési Terv”-et elfogadta. A határozat végrehajtása folyamatos.


	145/2011. (VII.14.) számú Képviselő-testületi határozat:

Halásztelek Város Önkormányzatának Képviselő-testülete a Polgármesteri Hivatal 2010. évi hatósági munkájáról szóló tájékoztatót elfogadta. Tudomásul véve.


	146/2011. (VII.14.) számú Képviselő-testületi határozat:

Halásztelek Város Önkormányzatának Képviselő-testülete a Hunyadi Mátyás Általános Művelődési Központ módosított Intézményi Minőségirányítási Programját 2011. július 15-ei hatálybalépéssel jóváhagyta. A határozat kiküldésre került.


	147/2011. (VII.14.) számú Képviselő-testületi határozat:

Halásztelek Város Önkormányzatának Képviselő-testülete úgy döntött, hogy a beterjesztett komplex szakmai, tanügyigazgatási ellenőrzésről készült dokumentumot szakértői véleménynek elfogadni nem tudja és a szakértő – a Hivatal által a teljesítés érdekében tett intézkedésére történő – visszalépését tudomásul veszi. A határozat kiküldésre került. 


	148/2011. (VII.14.) számú Képviselő-testületi határozat:

Halásztelek Város Önkormányzatának Képviselő-testülete a Tündérkert Óvoda Nevelési Programjáról készült szakértői vélemény tudomásul vette. A határozat kiküldésre került. 


	149/2011. (VII.14.) számú Képviselő-testületi határozat:

Halásztelek Város Önkormányzatának Képviselő-testülete a Hunyadi Mátyás Általános Művelődési Központ 2010/2011. tanítási évben végzett munkájáról szóló beszámolót elfogadta. A határozat kiküldésre került.


	150/2011. (VII.14.) számú Képviselő-testületi határozat:

Halásztelek Város Önkormányzatának Képviselő-testülete a Tündérkert Óvoda 2010/2011. nevelési évben végzett munkájáról szóló beszámolót elfogadta. A határozat kiküldésre került.


	151/2011. (VII.14.) számú Képviselő-testületi határozat:

Halásztelek Város Önkormányzatának Képviselő-testülete hozzájárult a Halásztelek Város Önkormányzatának a Süni Magánóvoda Nonprofit Kft-vel (2314 Halásztelek, Malonyai u. 46.) 2010. július 12-én kötött közoktatási megállapodás módosításához. A határozat kiküldésre került. 


	152/2011. (VII.14.) számú Képviselő-testületi határozat:

1. Halásztelek Város Önkormányzatának Képviselő-testülete a 2314 Halásztelek, 3051/8 hrsz., a 3052 hrsz. és a 3053/8 hrsz. alatti „kivett út” bejegyzéssel nyilvántartott földrészek ingatlantulajdonosainak Travnev Marin (Hollandia, DAN HAG Maunyplejn 213, 2585 D.), valamint Travneva Todorova Milanka (2310 Szigetszentmiklós, Háros u. 27.) ingatlantulajdon átruházásra vonatkozó felajánlását elfogadta, a tulajdonszerzést engedélyezte.
Az adás-vételi szerződés aláírásra került.


	153/2011. (VII.14.) számú Képviselő-testületi határozat:

Halásztelek Város Önkormányzatának Képviselő-testülete a Csepel-Sziget és Környéke Többcélú Önkormányzati Társulás Társulási Megállapodását az előterjesztés szerint tett módosításokkal elfogadta. A határozat kiküldésre került.


	154/2011. (VII.14.) számú Képviselő-testületi határozat:

Halásztelek Város Önkormányzatának Képviselő-testülete úgy döntött, hogy a kérelem elbírálására vonatkozó javaslatot megfelelően előkészítetten  – a Pénzügyi, Ellenőrző és Településfejlesztési Bizottság véleményével – a következő ülésén tárgyalja meg.

A Pénzügyi Bizottság a mai ülésén tárgyalta.


	155/2011. (VII.14.) számú Képviselő-testületi határozat:

Halásztelek Város Önkormányzatának Képviselő-testülete úgy döntött, hogy a Halásztelek, Dózsa Gy. u. 1-3. sz. alatti önkormányzati garázs helyiséget 2012. január 31-ig – iroda céljára – a Helyi Vöröskeresztes Alapszervezet rendelkezésére bocsátja. A megállapodás aláírásra került.


	156/2011. (VII.14.) számú Képviselő-testületi határozat:
Halásztelek Város Önkormányzat Képviselő-testülete a 126/2011. (VI.09.) számú határozatát az alábbiak szerint módosítja:
Halásztelek Város Önkormányzatának Képviselő-testülete – elfogadva a Pénzügyi, Ellenőrző és Településfejlesztési Bizottság javaslatát – úgy döntött, hogy a Krétai Szent András Alapítvány intézményének 2011. I. félévi működéséhez – a szerződés 2011. II. félévre történő felmondása miatt megmaradt II. félévi 1.250 eFt támogatási keretből – 450 eFt többlettámogatást biztosít.  

A 2011. I. félévi támogatás átutalásra került, a többlettámogatás szeptember hónapban kerül átutalásra.

	AUGUSZTUS 25.



	161/2011.(VIII.25.) számú Képviselő-testületi határozat:

Halásztelek Város Önkormányzatának Képviselő-testülete, mint a Hunyadi Mátyás Általános Művelődési Központ (2314 Halásztelek, Somogyi Béla utca 50-52.) alapító jogokkal felruházott irányító szerve a Hunyadi Mátyás Általános Művelődési Központ Alapító Okiratát az előterjesztés szerint módosította. A határozat kiküldésre került.


	162/2011.(VIII.25.) számú Képviselő-testületi határozat:

Halásztelek Város Önkormányzatának Képviselő-testülete, mint a Hunyadi Mátyás Általános Művelődési Központ (2314 Halásztelek, Somogyi Béla utca 50-52.) alapító jogokkal felruházott irányító szerve elfogadta a Hunyadi Mátyás Általános Művelődési Központ Alapító Okiratát egységes szerkezetben a 161/2011.(VIII.25.)Kt. számú határozattal. A határozat kiküldésre került.



	163/2011.(VIII.25.) számú Képviselő-testületi határozat:

Halásztelek Város Önkormányzatának Képviselő-testülete, mint a Tündérkert Óvoda (2314 Halásztelek, Óvoda utca 3.) alapító jogokkal felruházott irányító szerve a Tündérkert Óvoda Alapító Okiratát módosította az előterjesztés szerint. A határozat kiküldésre került.



	164/2011.(VIII.25.) számú Képviselő-testületi határozat:
Halásztelek Város Képviselő testületének a Tündérkert Óvoda Alapító Okiratát egységes szerkezetben a módosító okirattal  elfogadta. A határozat kiküldésre került.



	165/2011.(VIII.25.) számú Képviselő-testületi határozat:
Halásztelek Város Önkormányzat Képviselő-testülete támogatja Halásztelek területén fekvő 052/5 helyrajzi számú, erdő művelési ágú telek (Ev) övezeti besorolásának megváltoztatását. A célzott terület-felhasználás és építési övezet (Gksz) kereskedelmi, szolgáltató gazdasági építési keretövezet. A terület igénybevételéhez szükséges csereerdősítés telkeinek terület-felhasználásának megváltoztatásával egyetért, csereerdősítésre felajánlott összegében kétszeres területű – 068/7 hrsz. és 068/12 hrsz. alatti ingatlanokat elfogadja. A rendezési terv módosításával és csereerdősítéssel kapcsolatos valamennyi költség a kérelmező ingatlantulajdonost terhelik.

Felkéri a Polgármestert, hogy a fentiek végrehajtása érdekében –a rendezési tervkészítés és a csereerdősítésre vonatkozó – végleges településrendezési szerződést készíttesse el és írja alá. 

HÉSZ módosításának eljárása megindításra került.

	166/2011.(VIII.25.) számú Képviselő-testületi határozat:
Halásztelek Város Önkormányzat Képviselő-testülete - névszerinti szavazással - úgy döntött, felhatalmazza a Polgármestert, hogy az 1215 hrsz. alatti 662 m2 alapterületű „kivett közterületként” nyilvántartott földrészletet a szakértői szakvéleményben foglaltak szerint 665.000,-Ft + ÁFA, azaz Hatszázötvenötezer forint + ÁFA összegért értékesítse, az erről szóló adásvételi szerződést aláírja, azzal a kikötéssel, hogy a földrészlet tulajdoni lapjának „művelési ág” bejegyzésének rendezése az egyház feladata és költsége.

Adásvételi szerződés elkészült, vevő számára megküldésre került.



Szentgyörgyi József ismerteti a napirendre vonatkozó javaslatát, mely eltér a meghívóban jelzettektől. Javasolja a 2011. évi költségvetés I. félévi teljesítéséről szóló beszámoló levételét, mert a pénzügyi bizottság nem fogadta el. Javasolja az Egyebek napirendi pontban jelzett „Kucu-Hús Kft. kérelmének levételét, mivel az ügyben a jövő héten tárgyalnak tovább, így azt a következő testületi ülésen tudja előterjeszteni. Továbbá javasolja a 10. napirendi pont levételét - 
Halásztelek Város Önkormányzata 2010-2014. évi gazdasági-cselekvési programja -, mivel a pénzügyi bizottság még dolgozik az előterjesztésen, így a következő testületi ülésen tudják azt megtárgyalni. Az ismertetett napirendekkel kapcsolatban kérdés, észrevétel nem lévén szavazásra bocsátja a napirendi pontokra vonatkozó javaslatot. 
Napirend 1. pontja:

2011. évi költségvetési rendelet II. módosítása 
Előterjesztő: Szentgyörgyi József polgármester 

Napirend 2. pontja:

A felnőtt korúakra vonatkozó szociális gondoskodás helyi szabályairól szóló  7/2009.(III.27.)Kt. rendelet módosítása 
Előterjesztő: Baloghné dr. Nagy Edit jegyző
Napirend 3. pontja:

A gyermekvédelem helyi rendszeréről szóló  9/2009.(III.27.)Kt. rendelet módosítása 
Előterjesztő: Baloghné dr. Nagy Edit jegyző
Napirend 4. pontja:

A rendszeres szociális segélyben részesülő egészségkárosodottnak nem minősülő személyek együttműködésének eljárási szabályairól szóló  19/2009.(IX.16.)Kt. rendelet  módosítása
Előterjesztő: Baloghné dr. Nagy Edit jegyző
Napirend 5. pontja:

A 2314 Halásztelek, Merkúr u. 24. sz. 3086/3 hrsz., a Merkúr u. 26. sz. 3086/2 hrsz. és a Merkúr u. 28. sz. 3086/1 hrsz. alatti valamint a Hold u. 3/A. sz. 2556/1 hrsz., a Hold u. 3/B. sz. 2556/2 hrsz. és a Hold u. 3/C. sz. 2556/3 hrsz. alatti önkormányzati ingatlanok eladása 
Előterjesztő: Szentgyörgyi József polgármester

Napirend 6. pontja:

Az általános iskolai beiratkozás időpontjának meghatározása a Hunyadi Mátyás Általános Művelődési Központban 
Előterjesztő: Szentgyörgyi József polgármester

Napirend 7. pontja:

A Tündérkert Óvoda éves nyitvatartási idejének meghatározása 
Előterjesztő: Szentgyörgyi József polgármester

Napirend 8. pontja:

A Tündérkert Óvoda óvodai beiratkozási időpontjának meghatározása 
Előterjesztő: Szentgyörgyi József polgármester

Napirend 9. pontja:

Javaslat az intézmények feladat-megosztási megállapodására 
Előterjesztő: Szentgyörgyi József polgármester

Napirend 10. pontja:

Szigethalom és Környéke Intézményfenntartó Társulás Társulási Megállapodásának módosítása 
Előterjesztő: Szentgyörgyi József polgármester

Napirend 11.. pontja:

Tököl és Térsége Szennyvíztisztító Önkormányzati Társulás (2010. évi és 2011. I. félévi) beszámolója 
Előterjesztő: Szentgyörgyi József polgármester

Napirend 12. pontja:

Egyebek – Ingatlantulajdonosok részletfizetési kérelme
Előterjesztő: Szentgyörgyi József polgármester

Zárt ülés: 
· Titán és Cirkon Bt.  kérelme
Előterjesztő: Szentgyörgyi József polgármester

Szentgyörgyi József megállapítja, hogy a testület egyhangúlag elfogadta a napirendi pontokat.
Napirend 1. pontja:

2011. évi költségvetési rendelet II. módosítása 
Előterjesztő: Szentgyörgyi József polgármester 

Szentgyörgyi József kéri a Pénzügyi Bizottság elnökét, ismertesse a bizottság döntését.

Lengyel Izabella ismerteti a bizottság által elfogadott határozatot, mely szerint Halásztelek Város Önkormányzat Képviselő-testülete az intézményekre átruházott hatáskörben 2011. I-VII. hónap között végrehajtott előirányzat módosítások, a központosított állami támogatások és egyéb bevételek miatt a rendelet 3. §-ában megállapított kiadási főösszeget 1.242 eFt-tal, a bevételi főösszeget 1.242 eFt-tal csökkenti és Halásztelek Város Önkormányzata 2011. évi költségvetésének módosított kiadási főösszegét 1.165.285 eFt-ban, valamint módosított bevételi főösszegét 1.165.285 eFt-ban állapítja meg. 

Szentgyörgyi József szavazásra bocsátja a 2011. évi költségvetési rendelet módosítására vonatkozó javaslatot.
167/2011.(IX.14.) számú Képviselő-testületi határozat:

Halásztelek Város Önkormányzat Képviselő-testülete az intézményekre átruházott hatáskörben 2011. I-VII. hónap között végrehajtott előirányzat módosítások, a központosított állami támogatások és egyéb bevételek miatt a rendelet 3. §-ában megállapított kiadási főösszeget 1.242 eFt-tal, a bevételi főösszeget 1.242 eFt-tal csökkenti és Halásztelek Város Önkormányzata 2011. évi költségvetésének módosított kiadási főösszegét 1.165.285 eFt-ban, valamint módosított bevételi főösszegét 1.165.285 eFt-ban állapítja meg. 
Határidő: 
azonnal

Felelős: 
Szentgyörgyi József polgármester
9 igen
0 nem

0 tartózkodás




e l f o g a d v a
Halásztelek Város Önkormányzata Képviselő-testületének 
13/2011. (IX.14.)Kt. számú rendelete

a 2011. évi költségvetésről szóló,
12/2011.(VII.14.)Kt. szám) rendelettel módosított 

4/2011. (III.11.)Kt. számú rendelet módosításáról

Határidő: 
azonnal
Felelős: 
Szentgyörgyi József polgármester



9 igen



0 nem



0 tartózkodás



m e g a l k o t v a

Napirend 2. pontja:

A felnőtt korúakra vonatkozó szociális gondoskodás helyi szabályairól szóló  7/2009.(III.27.)Kt. rendelet módosítása 
Előterjesztő: Baloghné dr. Nagy Edit jegyző
Szentgyörgyi József kéri a Szociális Bizottság elnökét, ismertesse a bizottság döntését.

Végváriné Nyíri Lídia ismerteti a bizottság határozatát, mely szerint a bizottság javasolja a Képviselő-testületnek a rendelet szövegének elfogadását és a rendelet megalkotását az alábbi módosításokkal:

· A rendeletmódosítás 10. §-a helyesen: „(1) Egyszeri fűtési támogatás állapítható meg a 11. § (1) bekezdésében foglalt jogosultsági feltételek fennállása esetén – fűtési szezonra X. 15-től IV. 15-ig – a szilárd tüzelőanyaggal, illetve fűtőolajjal biztosított fűtéssel bíró háztartás esetén.”

· A rendeletmódosítás 14. §-a helyesen: „(1) Szemétszállítási díj támogatás állapítható meg szociális rászorultság alapján, a Halásztelken élő, egyedül élő nyugdíjasnak, aki

· saját nevére szóló szolgáltatási számlával rendelkezik,

· és nincs elmaradt tartozása a szolgáltató felé.

· A rendeletmódosítás 16. §-ból törlésre kerül a „Mária Oltalma Idősek Klubjának Vezetője” kifejezés.

· A rendeletmódosítás 18. §-ból törlésre kerül „A nappali ellátást a Mária Oltalma Idősek Klubja vezetőjénél lehet kezdeményezni.” mondat.

Szentgyörgyi József kérdés, hozzászólás nem lévén szavazásra bocsátja a szociális bizottság által javasolt módosításokkal a rendeletmódosítás szövegének elfogadását, valamint a rendelet megalkotását.

168/2011.(IX.14.) számú Képviselő-testületi határozat:

Halásztelek Város Önkormányzat Képviselő-testülete a felnőtt korúakra vonatkozó szociális gondoskodás helyi szabályozásáról szóló, 20/2009.(X.30.)Kt. számú rendelettel, és a 4/2010.(XI.29.)Kt. számú rendelettel módosított 7/2009.(III.27.)Kt. számú rendelet szövegét – a Szociális, Egészségügyi és Környezetvédelmi Bizottság 35/2011.(IX.12.) számú határozatában foglalt módosításokkal –  elfogadja.
Határidő: 
azonnal

Felelős: 
Szentgyörgyi József polgármester
9 igen
0 nem

0 tartózkodás




e l f o g a d v a
Halásztelek Város Önkormányzata Képviselő-testületének 
14/2011. (IX.14.)Kt. számú rendelete

a felnőtt korúakra vonatkozó szociális gondoskodás helyi szabályozásáról szóló, 
20/2009.(X.30.)Kt. számú rendelettel és a 4/2010.(XI.29.)Kt. számú rendelettel módosított 7/2009.(III.27.)Kt. számú rendelet módosításáról
Határidő: 
azonnal
Felelős: 
Szentgyörgyi József polgármester



9 igen



0 nem



0 tartózkodás



m e g a l k o t v a

Napirend 3. pontja:

A gyermekvédelem helyi rendszeréről szóló  9/2009.(III.27.)Kt. rendelet módosítása 
Előterjesztő: Baloghné dr. Nagy Edit jegyző
Szentgyörgyi József kéri a Szociális Bizottság elnökét, ismertesse a bizottság döntését.

Végváriné Nyíri Lídia ismerteti a bizottság a rendelettervezet szövegének elfogadását, a rendelet megalkotását javasolja a Képviselő-testületnek.

Szentgyörgyi József kérdés, hozzászólás nem lévén szavazásra bocsátja a rendeletmódosítás szövegének elfogadását, valamint a rendelet megalkotását.

169/2011.(IX.14.) számú Képviselő-testületi határozat:

Halásztelek Város Önkormányzat Képviselő-testülete a gyermekvédelem helyi rendszeréről szóló 15/2009.(V.29.)Kt. számú rendelettel és a 19/2009.(IX.16.)Kt. számú rendelettel módosított 9/2009.(III.27.)Kt. számú rendelet szövegét elfogadja.

Határidő: 
azonnal

Felelős: 
Szentgyörgyi József polgármester
9 igen
0 nem

0 tartózkodás




e l f o g a d v a
Halásztelek Város Önkormányzata Képviselő-testületének 
15/2011. (IX.14.)Kt. számú rendelete

a gyermekvédelem helyi rendszeréről szóló 

15/2009.(V.29.)Kt. számú rendelettel és a 19/2009.(IX.16.)Kt. számú rendelettel módosított 9/2009.(III.27.)Kt. számú rendelet módosításáról
Határidő: 
azonnal
Felelős: 
Szentgyörgyi József polgármester



9 igen



0 nem



0 tartózkodás



m e g a l k o t v a

Napirend 4. pontja:

A rendszeres szociális segélyben részesülő egészségkárosodottnak nem minősülő személyek együttműködésének eljárási szabályairól szóló  19/2009.(IX.16.)Kt. rendelet  módosítása
Előterjesztő: Baloghné dr. Nagy Edit jegyző
Szentgyörgyi József kéri a Szociális Bizottság elnökét, ismertesse a bizottság döntését.

Végváriné Nyíri Lídia ismerteti a bizottság a rendelettervezet szövegének elfogadását, a rendelet megalkotását javasolja a Képviselő-testületnek.

Szentgyörgyi József kérdés, hozzászólás nem lévén szavazásra bocsátja a rendeletmódosítás szövegének elfogadását, valamint a rendelet megalkotását.

170/2011.(IX.14.) számú Képviselő-testületi határozat:

Halásztelek Város Önkormányzat Képviselő-testülete a rendszeres szociális segélyben részesülő egészségkárosodottnak nem minősülő személyek együttműködési eljárási szabályairól szóló 15/2009.(V.29.)Kt. számú rendelettel módosított 8/2009.(III.27.)Kt. számú rendelet szövegét elfogadja.

Határidő: 
azonnal

Felelős: 
Szentgyörgyi József polgármester
9 igen
0 nem

0 tartózkodás




e l f o g a d v a
Halásztelek Város Önkormányzata Képviselő-testületének 
16/2011. (IX.14.)Kt. számú rendelete

a rendszeres szociális segélyben részesülő egészségkárosodottnak nem minősülő személyek együttműködési eljárási szabályairól szóló 15/2009.(V.29.)Kt. számú rendelettel módosított 8/2009.(III.27.)Kt. számú rendelet módosításáról

Határidő: 
azonnal
Felelős: 
Szentgyörgyi József polgármester



9 igen



0 nem



0 tartózkodás



m e g a l k o t v a

Napirend 5. pontja:

A 2314 Halásztelek, Merkúr u. 24. sz. 3086/3 hrsz., a Merkúr u. 26. sz. 3086/2 hrsz. és a Merkúr u. 28. sz. 3086/1 hrsz. alatti valamint a Hold u. 3/A. sz. 2556/1 hrsz., a Hold u. 3/B. sz. 2556/2 hrsz. és a Hold u. 3/C. sz. 2556/3 hrsz. alatti önkormányzati ingatlanok eladása 
Előterjesztő: Szentgyörgyi József polgármester

Szentgyörgyi József kéri a Pénzügyi Bizottság elnökét, ismertesse a bizottság döntését.

Lengyel Izabella ismerteti a bizottság a határozati javaslatot 4 igen, 1 tartózkodással elfogadásra javasolja a Képviselő-testületnek.

Szentgyörgyi József kérdés, hozzászólás nem lévén szavazásra bocsátja a határozati javaslatot.

171/2011.(IX.14.) számú Képviselő-testületi határozat:

Halásztelek Város Önkormányzat Képviselő-testülete a költségvetésben meghatározott bevételtervezet teljesítése érdekében úgy dönt, hogy a 2314 Halásztelek, Merkúr u. 24. sz. 3086/3. hrsz., a Merkúr u. 26. sz. 3086/2. hrsz., és a Merkúr u. 28. sz. 3086/1. hrsz. alatti, valamint a Hold u. 3/A. sz. 2556/1. hrsz., a Hold u. 3/B. sz. 2556/2. hrsz., és a Hold u. 3/C. sz. 2556/3. hrsz. alatti önkormányzati ingatlanok értékesítését – az alábbiak szerint engedélyezi:

1. A jegyző útján felkéri a Műszaki Irodát, hogy a szakértő által becsült kikiáltási árral az ingatlaneladások nyílt licites versenytárgyalásait bonyolítsa le, sikeres versenytárgyalás(ok) esetén, az adás-vételi szerződést készítse el,
2. valamint felkéri a Polgármestert, hogy az adás-vételi szerződést írja alá.

Határidő: 
azonnal

Felelős: 
Szentgyörgyi József polgármester
9 igen
0 nem

0 tartózkodás




e l f o g a d v a
Napirend 6. pontja:

Az általános iskolai beiratkozás időpontjának meghatározása a Hunyadi Mátyás Általános Művelődési Központban 
Előterjesztő: Szentgyörgyi József polgármester

Szentgyörgyi József kéri az Oktatási Bizottság elnökét, ismertesse a bizottság döntését.

Papp Kornél ismerteti a bizottság határozatát, mely szerint Halásztelek Város Önkormányzatának Oktatási, Kulturális, Sport és Társadalmi Kapcsolatok Bizottsága az alábbi határozati javaslat elfogadását javasolja a Képviselő-testületnek:

„Halásztelek Város Önkormányzatának Képviselő-testülete a Hunyadi Mátyás Általános Művelődési Központ Általános Iskolájába a 2012/2013. tanítási évre történő jelentkezés módját és a felvétel időpontját az alábbiak szerint határozza meg:
Az általános iskolai felvétel időpontja: 2012. április 2-3. (hétfő, kedd) 8-18 óráig 
Helyszíne: Hunyadi Mátyás Általános Művelődési Központ, 2314 Halásztelek, Somogyi Béla u. 50-52.”
Szentgyörgyi József kérdés, hozzászólás nem lévén szavazásra bocsátja a határozati javaslatot.

172/2011.(IX.14.) számú Képviselő-testületi határozat:

Halásztelek Város Önkormányzatának Képviselő-testülete a Hunyadi Mátyás Általános Művelődési Központ Általános Iskolájába a 2012/2013. tanítási évre történő jelentkezés módját és a felvétel időpontját az alábbiak szerint határozza meg:

Az általános iskolai felvétel időpontja: 2012. április 2-3. (hétfő, kedd) 8-18 óráig 

Helyszíne: Hunyadi Mátyás Általános Művelődési Központ, 2314 Halásztelek, Somogyi Béla u. 50-52.
Határidő: 
azonnal

Felelős: 
Szentgyörgyi József polgármester
9 igen
0 nem

0 tartózkodás




e l f o g a d v a
Napirend 7. pontja:

A Tündérkert Óvoda éves nyitvatartási idejének meghatározása 
Előterjesztő: Szentgyörgyi József polgármester

Szentgyörgyi József kéri az Oktatási Bizottság elnökét, ismertesse a bizottság döntését.

Papp Kornél ismerteti a bizottság határozatát, mely szerint Halásztelek Város Önkormányzatának Oktatási, Kulturális, Sport és Társadalmi Kapcsolatok Bizottsága – 3 igen, 1 tartózkodás mellett – az alábbi határozati javaslat elfogadását javasolja a Képviselő-testületnek:
„Halásztelek Város Önkormányzatának Képviselő-testülete úgy dönt, hogy a Tündérkert Óvoda éves nyitvatartási idejét az alábbiak szerint határozza meg a 2011/2012-es nevelési évre:

- Az iskolai szünetek időtartama alatt ügyeletet kell biztosítani, ha 10 főnél több gyermek részére igénylik az óvodai ellátást. Ügyelet biztosítható abban az esetben is, amennyiben 10 fő vagy annál kevesebb gyermek igényli, és a családok szociális helyzete ezt indokolja.
- A nyári zárás időtartama: 2012. július 02-27.”

Szentgyörgyi József kérdés, hozzászólás nem lévén szavazásra bocsátja a határozati javaslatot.

173/2011.(IX.14.) számú Képviselő-testületi határozat:

Halásztelek Város Önkormányzatának Képviselő-testülete úgy dönt, hogy a Tündérkert Óvoda az éves nyitvatartási idejét az alábbiak szerint határozza meg a 2011/2012-es nevelési évre:

- Az iskolai szünetek időtartama alatt ügyeletet kell biztosítani, ha 10 főnél több gyermek részére igénylik az óvodai ellátást. Ügyelet biztosítható abban az esetben is, amennyiben 10 fő vagy annál kevesebb gyermek igényli, és a családok szociális helyzete ezt indokolja.
- A nyári zárás időtartama: 2012. július 02-27.

Határidő: 
azonnal

Felelős: 
Szentgyörgyi József polgármester
8 igen
0 nem

1 tartózkodás




e l f o g a d v a
Napirend 8. pontja:

A Tündérkert Óvoda óvodai beiratkozási időpontjának meghatározása 
Előterjesztő: Szentgyörgyi József polgármester

Szentgyörgyi József kéri az Oktatási Bizottság elnökét, ismertesse a bizottság döntését.

Papp Kornél ismerteti a bizottság határozatát, mely szerint Halásztelek Város Önkormányzatának Oktatási, Kulturális, Sport és Társadalmi Kapcsolatok Bizottsága az alábbi határozati javaslat elfogadását javasolja a Képviselő-testületnek:
„Halásztelek Város Önkormányzatának Képviselő-testülete úgy dönt, hogy a Tündérkert Óvodában a 2012/2013. nevelési évre történő jelentkezés módját és felvétel időpontját az alábbiak szerint határozza meg: 
Az óvodai felvétel időpontja: 2012. március 26-30. (hétfő-péntek) 8-18 óráig

Helyszíne: Tündérkert Óvoda, 2314 Halásztelek Óvoda u. 1.

Az óvodai felvételről az óvoda vezetője legkésőbb 2012. április 30-ig írásban értesíti az érintett szülőket.”

Szentgyörgyi József kérdés, hozzászólás nem lévén szavazásra bocsátja a határozati javaslatot.

174/2011.(IX.14.) számú Képviselő-testületi határozat:

Halásztelek Város Önkormányzatának Képviselő-testülete úgy dönt, hogy a Tündérkert Óvodában a 2012/2013. nevelési évre történő jelentkezés módját és felvétel időpontját az alábbiak szerint határozza meg: 

Az óvodai felvétel időpontja: 2012. március 26-30. (hétfő-péntek) 8-18 óráig

Helyszíne: Tündérkert Óvoda, 2314 Halásztelek Óvoda u. 1.

Az óvodai felvételről az óvoda vezetője legkésőbb 2012. április 30-ig írásban értesíti az érintett szülőket.

Határidő: 
azonnal

Felelős: 
Szentgyörgyi József polgármester
9 igen
0 nem

0 tartózkodás




e l f o g a d v a
Napirend 9. pontja:

Javaslat az intézmények feladat-megosztási megállapodására 
Előterjesztő: Szentgyörgyi József polgármester

Szentgyörgyi József kéri Jegyző Asszonyt, ismertesse a Pénzügyi Bizottság módosító javaslatát.

Baloghné dr. Nagy Edit ismerteti, a bizottság 5 igen szavazattal javasolja elfogadni a megállapodást az alábbi kiegészítésekkel:

- külön íven kell megfogalmazni a két megállapodást az intézménnyel,

- fel kell sorolni a szabályzatokat,

- a szükséges jogszabályi javításokat értelemszerűen el kell végezni a megállapodásokon.

Szentgyörgyi József kérdés, észrevétel nem lévén szavazásra bocsátja a Pénzügyi Bizottság által javasolt kiegészítésekkel a megállapodások szövegének elfogadását.

175/2011.(IX.14.) számú Képviselő-testületi határozat:

Halásztelek Város Önkormányzatának Képviselő-testülete úgy dönt, hogy – a Pénzügyi, Ellenőrző és Településfejlesztési Bizottság által javasolt kiegészítésekkel – az intézmények feladat-megosztási megállapodásának szövegét elfogadja.
Határidő: 
azonnal

Felelős: 
Szentgyörgyi József polgármester
9 igen
0 nem

0 tartózkodás




e l f o g a d v a
Napirend 10. pontja:

Szigethalom és Környéke Intézményfenntartó Társulás Társulási Megállapodásának módosítása 
Előterjesztő: Szentgyörgyi József polgármester

Szentgyörgyi József kéri az Ügyrendi Bizottság elnökét, ismertesse a bizottság döntését.

Tóth Endre Attila ismerteti, a bizottság egyhangú szavazattal javasolja a Képviselő-testületnek a megállapodás módosítására vonatkozó – előterjesztés szerinti – javaslat elfogadását.

Szentgyörgyi József  kérdés, hozzászólás nem lévén szavazásra bocsátja a határozati javaslatot.

176/2011.(IX.14.) számú Képviselő-testületi határozat:

Halásztelek Város Képviselő-testülete - a helyi önkormányzatok társulásairól és együttműködéséről szóló 1997. évi CXXXV. törvény 4. § -ában foglaltak alapján - úgy dönt, hogy a Szigethalom és Környéke Intézményfenntartó Társulás módosítások átvezetését tartalmazó, 2. sz. melléklet szerinti egységes szerkezetű Társulási Megállapodását elfogadja. 
Határidő: 
azonnal

Felelős: 
Szentgyörgyi József polgármester
9 igen
0 nem

0 tartózkodás




e l f o g a d v a
Napirend 11.. pontja:

Tököl és Térsége Szennyvíztisztító Önkormányzati Társulás (2010. évi és 2011. I. félévi) beszámolója 
Előterjesztő: Szentgyörgyi József polgármester

Szentgyörgyi József elmondja, a finanszírozási szerződés aláírásra került, 1.650 mFt-ot nyert a társulás a KEOP keretében a szennyvíztisztító bővítésére, illetve a halásztelki vezeték megépítésére. Elindult az első közbeszerzések előkészítése a társulásban. Reméli, hogy 2013. év végére befejeződik a szennyvíztelep bővítés, illetve a hálózati rendszer teljes felújítása. Kéri az Ügyrendi Bizottság elnökét, ismertesse a bizottság döntését.

Tóth Endre Attila ismerteti, a bizottság egyhangú szavazattal javasolja a Képviselő-testületnek a 2010. évi, valamint a 2011. I. félévi beszámoló elfogadását.

Szentgyörgyi József  kérdés, hozzászólás nem lévén szavazásra bocsátja a határozati javaslatot.

177/2011.(IX.14.) számú Képviselő-testületi határozat:

Halásztelek Város Önkormányzata Képviselő-testülete a Tököl és Térsége Szennyvíztisztító Önkormányzati Társulás 2010. évi munkájáról készült beszámolót, valamint a 2010. évi pénzügyi beszámolót elfogadja.

Határidő: 
azonnal

Felelős: 
Szentgyörgyi József polgármester
9 igen
0 nem

0 tartózkodás




e l f o g a d v a
178/2011.(IX.14.) számú Képviselő-testületi határozat:

Halásztelek Város Önkormányzata Képviselő-testülete a Tököl és Térsége Szennyvíztisztító Önkormányzati Társulás 2011. I. félévi munkájáról készült beszámolót, valamint a 2011. I. félévi pénzügyi beszámolót elfogadja.

Határidő: 
azonnal

Felelős: 
Szentgyörgyi József polgármester
9 igen
0 nem

0 tartózkodás




e l f o g a d v a
Napirend 12. pontja:

Egyebek – Ingatlantulajdonosok részletfizetési kérelme
Előterjesztő: Szentgyörgyi József polgármester

Szentgyörgyi József kéri a Pénzügyi Bizottság elnökét, ismertesse a bizottság döntését.

Lengyel Izabella ismerteti, a bizottság – egyhangúlag –  javasolja a Képviselő-testületnek az előterjesztés határozati javaslatának elfogadását.
Szentgyörgyi József elmondja, a Malonyai utca végén kis telekfoltok vannak, melyek megvételét a múltkori testületi ülésen felajánlottak az ingatlantulajdonosoknak. Akik erre pozitívan jeleztek vissza, azok kérnek most részletfizetési kedvezményt, melynek elfogadását támogatja a pénzügyi bizottság. Hozzászólásnak ad helyt.

Igaz László Tibor kiegészítésként szól arról, hogy a szóban forgó telekfoltokat sokan saját maguk birtokolják engedély nélkül, de így legalább rendben tartották, parlagfű mentesítették és egyéb szempontból hasznosították.
Szentgyörgyi József további hozzászólás nem lévén szavazásra bocsátja a határozati javaslatot.

179/2011.(IX.14.) számú Képviselő-testületi határozat:

Halásztelek Város Önkormányzata Képviselő-testülete Gubó János (2314 Halásztelek, Malonyai u. 34.) és Bedőné Farkas Gabriella (2314 Halásztelek, Malonyai u. 46.) a vételár 12 havi kamatmentes részletekben történő kiegyenlítésére vonatkozó kérelmének helyt ad, továbbá Berecz Attila és Deczki Szilvia (2314 Halásztelek, Malonyai u. 40.), valamint Habus Szilvia (2314 Halásztelek, Malonyai u. 54.) eladási ár csökkentésére vonatkozó kérelmét elutasítja azzal az engedménnyel, hogy a vételár 24 havi kamatmentes részletekben történő kiegyenlítését engedélyezi. Felkéri a Polgármestert, hogy a döntésről a kérelmezőket írásban értesítse.
Határidő: 
azonnal

Felelős: 
Szentgyörgyi József polgármester
9 igen
0 nem

0 tartózkodás




e l f o g a d v a
Napirend 12. pontja:

Egyebek – Tündérkert Óvoda kérelme
Előterjesztő: Szentgyörgyi József polgármester

Szentgyörgyi József kéri a pénzügyi bizottság elnökét ismertesse a bizottság döntését.
Lengyel Izabella ismerteti, a bizottság a Tündérkert Óvoda  játéktárolójának felújítására 200.000,- Ft biztosításáról döntött, melyet a 2011. évi költségvetésben a közkutakra elkülönített keret terhére javasol biztosítani. 

Szentgyörgyi József tájékoztat arról, hogy egy magánszemély felajánlott 150.000,- Ft-ot a felújításra, melyet a bizottság javasol kiegészíteni. Kérdés, hozzászólás nem lévén szavazásra bocsátja a javaslatot.
180/2011.(IX.14.) számú Képviselő-testületi határozat:

Halásztelek Város Önkormányzata Képviselő-testülete – a Pénzügyi, Ellenőrző és Településfejlesztési Bizottság javaslatára – úgy dönt, hogy a Tündérkert Óvoda játéktárolójának felújításához a 2011. évi költségvetésben a közkutakra elkülönített keret terhére 200.000,- Ft-ot biztosít.
Határidő: 
azonnal

Felelős: 
Szentgyörgyi József polgármester
9 igen
0 nem

0 tartózkodás




e l f o g a d v a
Szentgyörgyi József további kérdés, hozzászólás, észrevétel nem lévén a nyílt ülést bezárja. Bejelenti zárt ülés következik. Megköszöni a meghívottak, vendégek megjelenését.
Zárt ülés
(A zárt ülésről külön jegyzőkönyv készül.)

K.m.f.



Baloghné dr. Nagy Edit


Szentgyörgyi József



             jegyző



       polgármester

Jegyzőkönyv hitéül:





Tóth Endre Attila

  Végváriné Nyíri Lídia




     képviselő


          képviselő

